প্রথম সকাল ডেস্ক: চীনের মুসলিম অধ্যুষিত জিনজিয়াং প্রদেশের একটি শহরে লম্বা দাঁড়ি রাখা এবং বাসে ভ্রমণের সময় ইসলামী পোশাক পরা নিষিদ্ধ ঘোষণা করেছে সরকার। আজ বুধবার চীনের রাষ্ট্রীয় গণমাধ্যম কারামে ডেইলি জানিয়েছে, কারামের নগর কর্তৃপক্ষ শহরের মুসলমানদের বাসে চড়ার সময় হিজাব, নিকাব, বোরকা এবং তারা ও অর্ধ-চন্দ্র প্রতীক বিশিষ্ট পোশাক পরা নিষিদ্ধ ঘোষণা করেছে। একই সঙ্গে পোশাকের নিষেধাজ্ঞার সঙ্গে মুসলিম পুরুষদের লম্বা দাঁড়ি রাখাও নিষিদ্ধ করা হয়েছে। নগর কর্তৃপক্ষ সতর্ক করে বলেছে, এই নিষেধাজ্ঞা আগামী ২০ আগস্ট থেকে কার্যকর হবে এবং যারা এটি মানবে না, তাদের আইনের আওতায় আনা হবে।